"Една Българка" - публичен документ\nНачалното описание въвежда читателя в художетсвения свят на творбата. То посочва конкретното време и историческо събитие- 20 май 1876 година когато четата на Ботев е разбита в Балкана, а войводата загива пронизан от куршум. С географска точност е определено и художественото пространство- левия бряг на Искъра, срещу Лютоброд. С посочването на действителни факти, събития и личности повествователят постига достоверност и художетсвена убедителност на текста. Описанието създава необходимото настроение чрез въвеждане на темата за робството. Конкретното историческо събитие довежда до нарушаване на обичайния ритъм на живота.турците стават особено бдителни и жестоки, а мирното население е сковано от страх / “мъжете не смееха да излазят”/.\nОт общото описание на събитията и обстановката вниманието на читателя се насочва към детайлите. На брега на Искъра стоят куп жени лютибродчанки. Наплашени, те покорни чакат лодката, за да преминат на другия бряг. Примирението и страхът са внушени чрез стилистично натоварените глаголи, разкриващи поведението им: “готвеха се да нахълтат”, “с писък се разбягаха”. Грубото и жестоко отношение на турците към тях проличава от действията на заптиетата: “разтикаха жените”, “плесна с бича си”, “спусна се да ги бие с камшика си”. Господарското самочувствие е демонстрирано в надменната и безцеремонна реч / “свини гявурски”, “хънзъри”, “кучка”/ и повелителните глаголни форми / “бягайте”, “махайте се”/. Властната жестокост на поробителите среща равнодушието и покорството на жените, които осъзнават своята беззащитност и мълчаливо се подчиняват.\nНа фона на тази картина, разкриваща робската действителност, Вазов въвежда главната героиня. Още с първата реплика баба Илийца привлича вниманието на читателя. Чрез речта и поведението си тя се отличава от другите жени, безмълвни пред страха от грубата сила, покорни и безпомощни. Лаконична и пестелива, портретната характеристика подсказва съществени черти от характера на героинята: “Тя беше жена, около шейсетгодишна, висока, кокалеста- мъжка на вид.”. Баба Илийца, подобно на останалите жени, е принудена да преглътне обидите към нея и внучето и. Но тя се отличава от тях с дързостта да моли настойчиво турците и със съобразително отправената благословия за здраве към Хасан ага и децата му. Турчинът не само познава старата жена, но и я назовава по име. Това я отделя от безличната маса лютибродчанки.\nВълнуващата и изповед за болното внуче успява да привлече вниманието на агата. Настойчивите молби и голямата тревога в очите на селянката показват грижата и за детето и вярата и в целебната божия сила на молитвата. Изключителна упоритост и решителност демонстрира старата жена като не се отказва от намерението си дори когато заптиетата се готвят да тръгнат без нея. Находчива и съобразителна, тя обещава на Хасан ага да се помоли за него и децата му в манастира. Българката успява да се пребори с жестокостта и коравосърдечието на турчина като докосва дълбоко скритата в сърцето му бащина нежност. С цената на унижение и потъпкано достойнствяо баба Илийца постига своята цел благодарение на проявената упоритост и силна воля.\nОписането на пейзажа в края на първа част подсказва за предстоящите опасности. Мътната река и слънцето, бързащо да се скрие, подчертават нарастващото напрежение в хода на повествованието. Драматизмът се засилва от описанието на тъмния Искър, придошъл от дъждовете, къдраво- сребърен от вечерните лъчи на слънцето. Реката вече не е само елемент от пейзажа, тя се превръща в основна преграда, която героите трябва да преодолеят. Преминаването на тази граница отделя баба Илийца от останалите жени, които не успяват да намогнат страха и покорството си.\nПървата част на разказа въвежда читателя в художествения свят на творбата. В нея Вазов изгражда убедителна представа за главната героиня, разкривайки съществени черти от характера и. Образът на баба Илийца въплъщава висока нравственост, упоритост, силна воля, находчивост и смелост, която я отличава от останалите персонажи.\nВ своя разказ “Една българка” Иван Вазов възражда забравени идеали, утвърждава нравствени ценности. Писателят пресъздава подвига на обикновената българска жена, готова на всяка цена да изпълни своя човешки и патриотичен дълг. Във втора част на разказа Иван Вазов обогатява създадената представа за героинята като разкрива в ретроспективен план събитията преди преминаването на реката и изяснява причината за необичайната настойчивост на баба Илийца.\nГрижовната майка полага изключителни усилия, за да излекува болното си внуче. Решението и да го заведе в манастира е израз на вярата и в целебната сила на божието слово. Старата жена проявява смелост като пренебрегва опасностите на това размирно време и тръгва на път към манастира. Неочакваната среща в церовата гора допълва представата за образа на героинята. Когато пред селянката застава непознатият момък в чудати дрехи с ширити по гърдите и пушка тя веднага се сеща, че той е “от ония дето ги гонят сега”. Много бързо Илийца преодолява първоначалната уплаха и е готова да даде последните корички останали в торбата. Личната и болка не я прави безразлична към чуждото нещастие. Разсъжденията и, че четника не може да намери спасение в Челопек, че там е “огън сега” и могат да го предадат са израз на желанието и да го спаси. Противопоставени са безразличието и малодушието на населението на решителността и себеотрицанието на баба Илийца. На този психологически фон поведението на старата жена придобива допълнителни значения. Майчинската загриженост се съдържа в сърдечното обръщение “синко”. Тя гледа милостиво измъченото лице на бунтовника, а когато на него се изписва отчаяние бърза да го успокои като му заръча да се скрие в гората и да я чака през нощта. Обещанията и заръките и прозвучават уверено и категорично. Повелителните глаголни форми “скрий се”, “чакай”, “навъртай се” разкриват решението на старата жена да помогне на момъка, ръководена от християнско милосърдие / “Ние сме христиени!”/.\nОзареното от надежда лице на четника утвърждава увереността, че непознатата ще изпълни обещаното. Сърдечна благодарност прозвучава в думите му: “Ще те чакам, баба, благодаря!”. Кратката среща е родила доверието между двамата и ги е направила близки. Насълзените очи на Илийца, загледана след куцащото момче, създават представата за изключителната състрадателност и топла загриженост за съдбата на бунтовника.\nИскрени и горещи са молбите отправени към Богородица и Господ. Тревогата на Илийца е израз на нейната всеотайност, на желанието и да направи добро без да жали себе си. Утроената и сила подсказва решимостта и час по- скоро да стигне в божия храм, където да се надява да намери помощ и спасението на два живота.\nВъв втора част на разказа се изгражда по- пълна представа за нравствената устойчивост и духовна щедрост на героинята. Тук проличава нейната състрадателност, човечност и готовността да помогне на изпадналия в беда четник в този драматичен момент в българската история.\nВ своя разказ “Една българка” Иван Вазов възражда забравени идеали, утвърждава нравствени ценности. Писателят пресъздава подвига на обикновената българска жена, готова на всяка цена да изпълни своя човешки и патриотичен дълг. В трета част на разказа авторът затвърждава създадената представа за героинята чрез контрастното и противопоставяне с другите персонажи. Баба Илийца се отличава от сприхавия и егоистичен калугер с майчинското състрадание, решителността и себептрицанието, които проявява в стремежа си да помогне на болното дете и на бунтовника.\nНачалният пейзаж представя подтискаща нощна картина, която създава особена емоционална нагласа и подготвя читателя за предстоящите събития. Тъмното небе, мълчаливата клисура, черните дупки, мрачните и намусени канари пораждат тягостно настроение. Сложната фраза и бавното темпо подсилват психологизма на природното описание. Нощната картина, пълна с напрежение и неизвестност, създава необходимото настроение за възприемане на следващите моменти. Метафоричните глаголи и образните епитети обогатяват зрителната и слухова представа като подчертават усещането за изпълненото с драматизъм повествование. Фактът, че манастирът спи “глух и пустинен”, контрастира остро на очакванията, обвързани с представата за духовност. Ударите по манастирската врата, останали без отклик, продължителния кучешки лай подсказват, че Илийца е нежелана и нечакана. Надеждата на старата жена да намери разбиране и подкрепа в манастира се оказва напразна. В отсъствието на игумена вниманието е насочено върху поведението на отец Евтимий, който трябва да вземе решението за отварянето на портата. Паническият страх на калугера личи от обърканата и накъсана реч: “Някой от “ония” трябва да бъдат!… Не пущам!”. Четниците за отец Евтимий са само “ония”, той дори се страхува да ги назове, а мисълта, че могат да потърсят спасение в манастира, го ужасява. За разлика от селянката божият служител не осъзнава смисъла на саможертвата на бунтовниците и се отнася с безразличие към техния подвиг. Той не може да повярва, че в това размирно време в тъмната нощ жена е дръзнала да напусне дома си.\nСтрахувайки се за собствената си безопасност, монахът с ругатни посреща илийца, дошла да потърси помощ в светата обител. Впечатляващ в поведението на героите е и контрастът между смелостта на възрастната жена и, която “посред нощ”, “по тоя час” е тръгнала сама в нощта, и страха на калугера, защитен от манастирските стени. Голямата тревога на баба Илийца за болното внуче и горещата и молба да му се чете молитва за здраве не трогват божия служител. Сляп за чуждата болка, той сърдито заявява, че с нищо не може да помогне: “Какво ще му правя аз, ако е болно?”. Пред своя сънародник българката изпада в същото положение както пред турските заптиета- принудена е д се моли и упорито да настоява, защото искрено вярва в силата на молитвата. Нейните думи и видът на болното сираче не успяват да трогнат коравосърдечния калугер и той се съгласява само, за да се избави от упоритата селянка. Отец Евтимий се приготвя за службата без охота. Небрежността при изпълнението на ритуала е доказателство за отчуждението на свещеника от ближния: “излезе с расото, но обут на босо, гологлав”, “нетърпеливо изчете молитвата… па закри книгата”. Вместо съчувствие думите му съдържат ледено безразличие: “Та то е умряло!”. Коравосърдечието и бездушието пред чуждата болка, които демонстрира свещеникът ярко контрастират на силната вяра на старата жена в божията милост.\nКулминацията в епизода е достигната в момента, където баба илийца решава да сподели тайната си с монаха. Очаквайки от божия служител да се отнесе със съпричастност и разбиране към едно християнско дело, тя започва с думите: “Има едно нещо да ти обадя… Нали сме христиени?”. Но човешката отзивчивост на българката се сблъсква със страха, егоизма и гнева на калугера. За него поведението на старата жена не са мо е странно, но е и истинско лудост. Нарастващият му страх проличава и от засилената употреба на глаголите в градация: “да отваряме”, “да влязат”, “да дойдат”, “да изпати”. Героинята не е подготвена за подобна реакция, която е по- страшна и по- възмутителна от безразличието на жените и от страха на мъжете, загатнати в началото на разказа. Повествователят подчертава силното въздействие на думите и поведението на божия служител върху баба Илийца. Успяла да преодолее забраната на турците, селянката се оказва безсилна срещу егоизма и малодушието на сънародника си. Образът на отец Евтимий е художествено обобщение на онези българи, които остават равнодушни към националноосвободителните борби. Чрез него авторът осъжда себичното съществуване, основано на страха за обствената безопасност и лично благополучие.\nКатегоричното решение да тръгне отново в нощта издава високо развитото чувство за отговорност на баба Илийца към дадената пред бунтовника дума. Заявлението: “Ще си ида още сега!” прозвучава като реакция срещу поведението на калугера. Неговият егоизъм и малодушието му пречат да разбере жертвоготовността на жената. Възклицанието “Ти си луда!” издава удивлението на божия служител, породено от неспособността му да осмисли и възприеме смелата постъпка на селянката. Повторението на думата “луда” очертава ясно границата между два противоположни човешки свята- на страха и на смелостта. За монаха само луд човек може да тръгне сам през нощта в това размирно време. Решението на баба Илийца да напусне защитеното пространство на манастира, го обърква и той се раздвоява между: “аз пак вратата не отварям” и “по- добре да се очисти от тука, да я няма тука”. Надделява чувството му за страх и фжеланието да се избави от старата жена, която носи опасност.\nТретата част на разказа “Една българка” обогатява представата за главната героиня чрез противопоставянето и с духовника, непознаващ християнската отзивчивост, чужд на болката и грижата за ближния. При срещата между баба Илийца и отец Евтимий се сблъскват човешката състрадателност, милосърдието и смелостта на старата жена с егоизма и бездушието на страхливия калугер.\n"Една Българка" 9 out of 10 based on 2 ratings. 2 user reviews.


Дерби на Ботуша – гол след гол или суша?! | MVP Bets\nYou are at:Home»МВП Типс»Дерби на Ботуша – гол след гол или суша?!\nBy NedP on\t февруари 25, 2017 МВП Типс\nДва от най-добрите отбори на Ботуша този сезон се изправят един срещу друг в дербито на 26-ия кръг. Интер приема Рома на „Джузепе Меаца“ в търсена на задължителни три точки, с които да утвърдят позициите си в Топ 4. Рома от своя страна преследва Юве, но изостава с цели 7 точки от „госпожата“.\nИкарди е водещата фигура на „нерадзурите“ и от него се очаква да поведе своите съотборници. Напоследък Мауро не е този голов хищник, който познаваме, но това се компенсира от Кандрева и Перишич. Интер се намираше в зверска форма преди загубата от Ювентус, но въпреки нея представянето на тима може да се характеризира като забележително след смяната на Де Буур с Пиоли.\nЗа разлика от Икарди Джеко ниже гол след гол и се е прицелил към голмайсторската корона на Серия „А“. През седмицата боснененецът не игра срещу Виляреал в Лига Европа (Рома загуби, но продължи напред в турнира) и ще е отпочинал за сблъсъка в Милано. Наинголан е навсякъде по терена, Салах е по-бърз от светлината, но въпреки това Интер не допуска много попадения и на „вълците“ ще им е бая трудно с Ханданович и здравите бранители пред него.\nВ последните 4 мача по между си два пъти се е покрил оувъра. Сега линията е 2.75 гола и аз ви препоръчвам да заложите на ъндъра. Някой може да ме нарече луд, но аз залагам на това, че мачът е дерби и че е с огромен заряд.\nМАЧ: Интер – Рома\nТУРНИР: Италия, Серия „А“\nПРОГНОЗА: Ъндър 2.75 гола\nКОЕФИЦИЕНТ: 2.03 (bet365)\nбетинг залагане залози идеи Италия печалба\nPrevious ArticleПърви залог-първа печалба\nNext Article Ювентус или Наполи ?


Лас Пунтас - туристически пътеводител | TouristMaker\nЛас Пунтас – туристически пътеводител\nЛас Пунтас е малко крайбрежно градче разположено на северния бряг на остров Ел Йеро, Канарските острови. Намира се в община Фронтера и има население от по-малко от 300 жители. Селището е заключено между вертикалните склонове на кратера и кипящите води на Атлантика.\nЛас Пунтас се слави със зрелищното си крайбрежие. Брегът е силно разчленен, а черните и назъбени вулканични скали се изигат перпендикулярно на океана, посрещайки смело мощните океански вълни. Морето тук, от наветрената страна на острова, обикновено е оста развълнувано, а вълните доста често са огромни, правейки мястото наистина релаксиращо и подходящо за отърсване от ежедневния стрес. В редките случаи когато морето се успокои крайбрежието предлага отлични условия за разходка с каяк. На север от града се намира основната забележителност в тази част на острова – природен резерват Roques de Salmor. Ако пък си падате по водните забавления тогава водния парк Cascadas del Mar ще ви допадне много.\nЕдна от основните атракции на Лас Пунтас, особено за тези които обичат високите места, е Мирадор де ла Пеня – ресторант и спираща дъха панорамна тераса разположени високо над града. Тази забележителност е дело на известния испански архитект Сезар Манрике, създателят на едноименния морски парк в Санта Круз де Тенерифе.\nАко вече сте решили да прекарате почивката си в Лас Пунтас не се безпокойте за времето – тук то е много приятно през цялата година. Без студ през зимата и горещини през лятото, малкото крайбрежно градче се радва на температури от 20 до 26°C. Свежият океански бриз се усеща и носи приятна прохлада дори през най-топлите дни. Морската вода е с постоянна температура между 19 и 23°C, но все пак това не е от голямо значение – заради големите океански вълни, каменисти брегове и силни морски течения водите край Лас Пунтас са доста опасни за плуване и къпане.\nФронтера – туристически пътеводител\nЛа Рестинга – туристически пътеводител\nВалверде – туристически пътеводител


ФИБА обяви началните часове на мачовете на България в Рига - BBall\nНачало Национални отбори ФИБА обяви началните часове на мачовете на България в Рига\nФИБА обяви началните часове на мачовете на България в Рига\nРешаващият двубой на нашите срещу Латвия ще бъде на 20 февруари от 19.30 ч.\nНашите ще играят в "балон" в Рига от 20 до 22 февруари\nВече са ясни началните часове на мачовете на България в Рига от последния игрови прозорец на европейските квалификации. Както вече стана ясно, „лъвовете“ ще играят в “балон” на латвийска земя между 20 и 22 февруари.\nРешаващият дуел между представителния ни тим и латвийците ще бъде на 20-ти от 19.30 ч. Два дни по-късно от 16.30 ч. нашите ще излязат срещу Босна и Херцеговина. Срещите ще бъдат предавани пряко в ефира на БНТ 3.\nСелекцията на Росен Барчовски е с баланс от 1-3 в група H на пресявките за следващото европейско първенство. Със същия актив е и Латвия. Квоти за шампионата на Стария континент вече си осигуриха Гърция и Босна и Херцеговина.\nПредишна статияНБА запазва и конкурса по забивки\nСледваща статияДимана Георгиева сред най-полезните в европейските квалификации\nЛеброн Джеймс наказа Голдън Стейт с 56 точки (видео)\nНБА Виктория Петрова - 06/03/2022 0\nКАКВО СЕ СЛУЧИ: Лос Анджелис Лейкърс прекъснаха серия от четири поредни загуби в НБА. "Езерняците" се наложиха над Голдън Стейт със 124:116 у дома,...\nУспешно начало на контролите за Костадинов и Палмер Палма в Испания\nБългари в чужбина Виктория Петрова - 05/09/2021 0\nКонстантин Костадинов изигра първи минути за новия си тим в Испания Палмер Палма. Българинът и неговият отбор се наложиха над Палма Еър с категоричното...


на бурлесков български\nСтефан Москов, автор на пареща\nадаптация на Булгаковия роман\nНаистина ли сте сигурен, че не разбирате български? Ако успеете да разпознаете, макар и смътно, песен от Хора на Червената армия и да доловите стъпки от спектаклите на Фоли Бержер, значи вече имате някакво понятие от този език. Ако допуснете, че един котарак може да ходи с мека шапка и че Луната слиза на Земята, за да му се опули, то може да се каже, че го говорите свободно. В работата на Стефан Москов българският е език на въображението от висш ранг, което открива най-късата отсечка за преминаване от една точка до друга. А тези точки в постановката са толкова много, че сцената се превръща във флипер, трасиран от светещи точки на френски, които като неонови комиксови облачета избликват от устите или се разхождат от мъжкия полов орган до женския в моментите на истинска силна любов.\nПри това тук, изглежда, никой не се стреми да запълни терена по-дълго време със словото. Нито с диалога. Диалогът би ги забавил. Те имат по-важна задача. Предпочитат да действат. Те са предприемчиви като марионетките, за които няма минута покой. От тях непрекъснато се изисква нов пирует. Братовчеди на Монти Пайтън, на "ти" с втория план, те се обединяват храбро под лозунга "Олигофрени от всички страни, съединявайте се." Изцяло са в жестовете и гримасите, в образите. Дори думите имат свой образ. В червено. Ясно е, че става дума за посткомунизъм - въпреки че, предполага се, историята се случва в Москва през 30-те години, - защото червеният цвят флуоресцира. Съветският съюз е по-скоро черно-бял и ням.\nСтефан Москов изпитва ужас от повторението. Обречен е никога да не се повтаря. Обича идеите да произтичат една от друга. И тъй като е избрал бурлеската, идеите му се наричат гегове. При него преди края на всеки гег другият вече е започнал. Той бърза, но внимава да няма прибързаност в това неумолимо преливане. Нищо не трябва да изглежда задъхано.\nЗа по-сигурно въвежда и елементи на кино в театъра си. Четвърто измерение. Една прозрачна и изменчива стена, която крепи сградата. Киното в театъра е или като масло върху вода, или като масло в огъня. Смесването на двете ту се оказва невъзможно и пуква комични мехурчета, промяна на мащаба и неочаквани извисявания, ту води до незабавен пожар, който персонажите се хвърлят да потушават.\nОгънят е в сърцевината на "Майстора и Маргарита". Стефан Москов го превръща в горивната смес за своята адаптация, като последователно гори мостовете след себе си. Той е избрал да работи само върху седем-осем глави от романа. Не казва дали те са част от христоматийната подборка за българските училища. Във всички случаи това, което трябва, е останало. Дори ако неговата развихреност разчиства въпроса за романтизма и за стила, той не свежда творбата само до терен за игра. Пример: откъсът с Массолит (московска литературна асоциация). Поведението на потенциалния дисидент, който не свири правилната мелодия на пишещата си машина, е порицан от своите литературни събратя, преди волю или неволю да се завърне към реда и към оркестъра.\nДяволът изглежда елегантен с черната си барета, познавач е на литературата и цитира Гьоте ("Фауст", разбира се). Той е доказателството за съществуването на Бог. И котаракът също, без съмнение. С тях, с изтормозения Майстор, а също и с Булгаков Стефан Москов съумява да запечата на финала - без да отстъпва от своя виртуозен регистър - земната битка на вечностите, вечната любов и вечното творчество, вечния рай и вечния ад, онова, което може само да пoгине от абсолютната светлина и прибягва до моделиране със сянка, за да придаде плътност на земята, на реалността, на емоциите и на театъра.\nАвиньон, от нашия кореспондент\nв. Монд, 20 юли 1999


Уелнес като архитектура и дизайн\n19.06.2019 / 12:23 - CityBuildHOME.bg\nПървият в света Wellness Campus - Technogym Village, включва център за иновации, производствена част и зони за обучение и физическа активност.\nУелнес философията е благодатна не само за дизайна, но и за архитектурата. Пример е първият в света Wellness Campus - Technogym Village. Тандемът Antonio Citterio/Patricia Viel проектират сграда, съобразена с човешките потребности, здравословните принципи и уелнес философията. Комплексът е открит през 2012 година от италианската компания Technogym, с чието оборудване тренират над 50 милиона души по света.\nКомплексът Technogym Village е централата на компанията. Тя се простира на 150 000 кв. метра площ и е в унисон с ландшафта. Значителният обхват на проекта представлява предизвикателство за обширната зелена зона с меки хълмове. Затова формата на основната сграда се състои от дълги обеми с овални покриви.\nКомплексът се ръководи от екологични принципи, като са намалени разходите за строителство и същевременно се поддържа високо ниво на топлоизолация и вентилация с много естествена светлина. Създадена е лека и елегантна структура и среда, вдъхновена от концепциите за устойчивост и био-архитектура.\nВ Градината служителите практикуват любимия си спорт и се наслаждават на физическа активност и отдих. Районът включва пътеки за бягане и колоездене, Wellness Agora, иновативна фитнес зала с изглед към езерото с програми за обучение на открито, баскетболно и волейболно игрище.\nШоурумът е мястото, където може да пробвате продуктите на Technogym и да получите професионални съвети, свързани и с интериорния дизайн, за да създадете собствена фитнес зала.\nВ Центъра се тестват продукти и се обучават експерти - от операторите на фитнес уреди и треньори до медицински специалисти. Зоната разполага и с фитнес зала за корпоративни уелнес програми, спа център и медицински център за персонала.\nРесторантът предлага балансирано меню и популяризира връзката между физическата активност и диетата.\nФабриката комбинира всички производствени процеси на едно място за оптимизиране на разходите и енергийна ефективност.\nОтделът за изследвания и развитие играе централна роля в иновационния процес във фирмата, комбинирайки дизайн и ергономия. В отдела, създал над 142 международни патента и повече от 93 търговски марки, работят над 130 инженери и дизайнери.\nВ Научния център на Technogym откритията се превръщат в уелнес решения, като се използва международна мрежа от учени и престижни университети. Научният център анализира най-новите данни, получени от медицински, физиологични и биомеханични изследвания с цел разработване на най-модерни технологични решения. Ключов аспект от работата на Центъра е създаването на програми за обучение за различни видове потребители.\nУниверситетът на Technogym е мястото, където се споделят идеи, проекти и нови научни открития. Това насърчава мултидисциплинарния подход и допринася за развитието на културата на уелнес. Непрекъснатото обучение се подкрепя от широк спектър от онлайн и офлайн курсове, както и от семинари, конгреси и уъркшопи, провеждани от високо ценени университетски преподаватели.\nПрез 1983 г. основателят на Technogym Нерио Алесандри, тогава 22-годишен, прави първия фитнес уред в гаража си в Чезена, а днес фирмата е водещ световен доставчик на продукти и услуги за фитнес и здраве в над 100 страни.\nНаучните изследвания и иновациите са движещата сила на Technogym, а италианският дизайн е допълнителен принос за международни награди. Technogym разполага със специален Interior Design център, който помага да планирате идеалното пространство за физическа подготовка и психическо благополучие. Може да потърсите съвет от екипа дизайнери, да изтеглите 2D и 3D модели на оборудването и да видите как то се вписва във вашата атмосфера.\nTechnogym създаде платформата MyWellness, чрез която с мобилните си устройства клиентите могат да споделят данни за своята физическа активност, да поддържат връзка със своите треньори, да получават персонализирани планове и мултимедийни развлечения, където и да се намират. Technogym създаде и дигиталната платформа Technogym Live, която предлага тренировка върху колело, гребен тренажор или пътека, докато гледате най-добрите класове и инструктори, независимо къде се намирате. Платформата позволява на операторите да изтеглят тренировките на своя клуб или класове и да ги предоставят на своите членове за тренировка вкъщи.\nКомпанията е официален доставчик на летни и зимни Олимпийски игри, а шампионите по целия свят тренират с Technogym. Може да опитате и вие - качествените и иновативни продукти на италианската компания у нас внася АТАМА - фирма, която от 25 години е лидер в предлагането на фитнес и уелнес оборудване, което са избрали над 600 хотела, фитнес центрове, голф, корпоративни и спортни клубове, училища и частни клиенти в България.\nВ допълнение към гамата фитнес уреди, 24-часовите услуги, маркетингови ресурси в помощ на продажбата и обучение на вашия персонал, АТАМА предлага индивидуални решения за вашия фитнес клуб, хотел, спа център, офис или спортен комплекс, както и дизайнерски услуги за създаване на атрактивен интериор в рамките на пространството, с което разполагате.


Офис Столове София в гр. София - OLX.bg\n- офис столове софия OLX.bg - офис столове софия\nСензационни Цени за Масажен Стол! 1579 лв Директно от Вносителя\nгр. София, Захарна фабрика днес 19:10\nгр. София, Дружба 1 днес 17:33\nУченически/офис стол с оригинален десен и картинка.\nгр. София, Бояна днес 13:12\nПродавам кожен офис стол, кожено кресло\nВъртащ се офис стол с подлакътници\nОфис стол с повреда\nПродавам два броя фотьоили\nСтол с хромирани крака\nгр. София, Разсадника днес 09:40\nгр. София, Лозенец днес 09:31\nгр. София, Лозенец днес 09:29\nЧерен работен стол\nгр. София, Младост 1 днес 08:49\nгр. София, Овча купел днес 08:02\nгр. София, Люлин - център днес 00:54\nОфис стол 10лв !!!\nгр. София, Карпузица вчера 23:43\nзаседателна, конферентна маса, като нова лукс\nгр. София, Бъкстон вчера 21:19\nгр. София, Надежда 2 вчера 17:50\nгр. София, Левски В вчера 15:57\nгр. София, Горубляне вчера 13:25\nСтол / офис стол\nПродавам кетъринг стол\nофис столове софия в категория Дом и градина » Други


Жечо Попов - Рисуване на портрети от ваша снимка по поръчка\nТелефон: 0988 870 823\nВземи линк към профила: Ключови думи: портрет, портрети, поръчка, портрети по поръчка, портрети от снимка, рисуване от снимка, рисувани, художник, картини, бои, изкуство, живопис\nПрофилът е активиран на: 20.10.2011 г.\nПортрети по поръчка от снимка, с маслени бои . Портрета за един човек е 47/41 см. , цената е 90 лв. Държа на качеството на моята работа. Процедурата е следната- изпращате ми снимка аз правя проект как ще изглежда портрета . Ако ви хареса, започвам работа върху портрета с маслени бои на платно , като го завърша , снимам и ви изпращам снимката. Ако няма нужда от малки корекции ви изпращам картината. Доставка с фирма куриер и опция отвори преди да платиш. Телефон за контакт 0988 870 823, Email: freiheit@abv. bg уеб сайт: www. portret-bg. com\nПортрети по поръчка от снимка,с маслени бои . Портрета за един човек е 47/41 см., цената е 90 лв. Държа на качеството на моята работа. Процедурата е следната- изпращате ми снимка аз правя проект как ще изглежда портрета . Ако ви хареса, започвам работа върху портрета с маслени бои на платно , като го завърша , снимам и ви изпращам снимката. Ако няма нужда от малки корекции ви изпращам картината. Доставка с фирма куриер и опция отвори преди да платиш. Телефон за контакт 0988 870 823, Email: freiheit@abv.bg уеб сайт: www.portret-bg.com\nТагове имоти изкуствени дръвчета ресторант Истанбул ДЕТСКА СТАЯ йонизатори за вода FAG криолан счетоводство митнически линк хамали мечти автоключар софия билбордове пране София


СГС прие гражданският иск на Топлофикация към Топлото и още петима\nСофия, България 11 Ноем. 2008, 12:37 586 прочита 0 коментара\nСофийски градски съд /СГС/ прие гражданския иск на Топлофикация-София към Валентин Димитров за около 1,6 млн. лева, предаде репортер на Агенция БЛИЦ.\nПосочените суми в него са различни за всеки един от обвиняемите.\nСрещу Валентин Димитров има вече три повдигнати обвинения по това дело. Това заяви обвинителят Божидар Джамбазов. Първото обвинение е за закупуване на луксозни храни /сини сирена, артишок и др./, като за три години Топлофикация е похарчила половин милион лева за тези продукти. Разходите са правени от изпълнителния директор, но Съветът на директорите също е обвиняем, защото не е оказвал контрол. Второто обвинение е, че при закупуването на рекламни материали има фрапираща разлика на цените, които са от пазарната стойност на продукта и обявената от Топлофикация цена, като тези материали са били доставени в дружеството. Срещу Димитров и компания е внесено и обвинение относно събиранията на вземанията. Смята се, че не е било необходимо да се плащат милиони за уведомяване на длъжниците, защото тези данни ги е имало и в сметките, заяви Джамбазов. Назначавани са фирми, които са извършвали подобна дейност, като по този начин се е получавало дублиране на функции. Следобяд заседанието ще продължи да разпитва 8 свиделя по делото.\nДелото е срещу Валентин Димитров - Топлото и още петима негови бивши колеги, които са участвали в Съвета на директорите на Топлофикация. Обвинението срещу тях е, че в периода 2003 -2006 г. дружеството е ощетено с 2 милиона лева, като парите са изхарчени за купуване на горива, реклами, джакузи, джет и др. луксове. Освен Топлото пред темида са изправени Илко Йоцев, Иванка Диловска, Георги Рогачев, Георги Ненков и Пламен Василев. Преди да бъде даден ход на делото адвокатите на обвинените поискаха връщане на делото към прокуратурата за отстраняване на грешки. Част ог обвинените не са участвали в досъдебното производство като по този начин не са успели да се защитят в началото, протестираха защитниците. Според адвокатите обвиненията не са описани правилно и разбираемо. След кратко съвещание съдът обаче намери, че няма нарушения до започване на съдебното производство и отхвърли всички други искания и мотиви на защитниците, като даде ход на делото. Веднага след снемане на самоличността на подсъдимите от Топлофикация предявиха граждански иск към обвиняемите. /Милан Николов, БЛИЦ


Броят на загиналите миньори в Донецк расте - bTV Новините\nБроят на загиналите миньори в Донецк расте\nНа 65 души нарасна броят на загиналите при вчерашната експлозия в мина в Украйна. Съдбата на други 35 души остава неизвестна.\nПубликувано в 11:08 ч. 19.11.2007 г.\nВ района на Донецк е обявен тридневен траур. Взривът на газ гризу избухна в мината "Засядко" в каменовъгления район Донбас на дълбочина повече от 1000 метра. Над 450 миньори са били под земята в момента на експлозията.\nУкраинският премиер Виктор Янукович, който е от този район, пристигна снощи в Донецк, където заяви, че правителството вече е отделило 7,5 млн. гривни (около 1,5 млн. долара) за ликвидиране на последствията от аварията.\nПремиерът свика заседание на Държавната комисия по технологична и екологична безопасност, оглавявана от вицепремиера Андрей Клюев. Комисията обсъди приоритетните действия, хода на спасителните работи и оказването на помощ на пострадалите и на семействата на жертвите.\nТрийсет и седем екипа работят на мястото, съобщи Клюев. Подземният пожар, предизвикан от експлозията, е бил потушен снощи, добави той.\nСтотици близки на миньорите пристигнаха на мястото на инцидента. Комисията реши семействата на загиналите да получат по 100 хил. гривни (около 20 хил. долара) помощ.\nПрезидентът Виктор Юшченко ще пристигне днес в Донецк. "Плача и страдам с цялата страна", заявява президентът в съболезнователното си послание до семействата на жертвите. Той критикува правителството за "недостатъчните усилия" за модернизиране на минната промишленост.\nВ украинските каменовъглени мини често стават инциденти, като според експерти изкопните работи на голяма дълбочина увеличават рисковете от експлозии. Най-тежкият нещастен случай в украинските мини бе през март 2000 г., когато експлозия в мина край Луганск отне живота на 80 души.\nПрез последните няколко години в мината "Засядко", която е в експлоатация от 1958 г., е имало няколко инцидента. Тя е сред най-опасните в Украйна мини от гледна точка на геоложките й особености, посочва ИТАР-ТАСС.


Януари-Февруари - 2007: За състоянието на планетата и какво можем да направ - Езотерика - Форум за конспирации, уфология и мистика.\nАвтор Тема: Януари-Февруари - 2007: За състоянието на планетата и какво можем да направ (Прочетена 41294 пъти)\n« -: Януари 04, 2007, 21:14:56 pm »\n"За състоянието на планетата и какво можем да направим! - Наръчник за извън-матрично и не-егрегориално мислене и живот" е финалния проект, завършен, след много време на размисъл, (себе)анализ и търсене. Имам претенцията нещата да са казани синтезирано, точно, ясно и по разумен начин. И тъй като някъде беше отворена тема "Какво правим???" - ето - аз написах това - това правя. Въпроса е оттук нататък какво, и ще разберем ли, че наистина нещо трябва да направим най-накрая.\nВ материала се описват методите на манипулация и програмиране от илюминати, егрегораилните конструкции и въздействия, психогенетичното програмиране, енергийното самокапсулиране и най-важното, това което всички в материята искат да знаят - Какво може да се направи по въпроса! Писал съм всичко с много любов и желание, и ако стигне поне до един от вас, мисията ми вече е изпълнена. Искам да благодаря на всички любими създания, които ме подкрепяха, съветваха и разбираха през цялото това време. Благодаря ви! Специално благодаря на Mirotvorec, който без да подозира роди първия импулс в мен с една статия, която ми прати миналата година. Тогава не я публикувах, сега след време, стана ясно защо не е трябвало. Вмъкнал съм идейната конструкция от нея в текста. Надявам се Mirotvorec да не се сърди, че тогава не я сложих. Мисля че така стана по-добре. Благодаря му специално\nТова е базов текст за начинаещи и напреднали, мисля че всеки един ще открие себе си по някакъв начин, както аз открих себе си многократно. Обемът можеше да бъде много по-голям, но засега се спрях на 55 страници, защото се притесних, че няма кой да седне да чете толкова много Това не е края и наръчника ще бъде допълван непрекъснато, както от мен, така и от вас.\nТези дни материала ще бъде сложен като специално издание, а съвсем скоро, ще бъде и първото печатно издание на xnetbg.\nТекста включва следните теми:\n- Какво представлява програмирането и как се извършва то върху хората\n- За свободата на овцата\nМеханизми на програмирането - Медия, образование, “екстрасенси”, ченълинг, сексуалност, самопрограмиране и самокапсулиране\n- Методи за манипулация на мултимедийната машина\n- Модата «Консултация с “Екстрасенс”»\n- Сексуално програмиране\n- Самопрограмиране и самокапсулиране\n- Други форми на самопрограмиране и самокапсулиране\n- Програмиране на речево ниво и език\n- Погрешни типове мислене\nКакво можем да направим?!!\nЕнерго-информационна осъзнатост и свобода\nДепрограмиране от външни изкуствени програми\nБазова информация. Методи.\n- Главният проблем – програмата “Отговор отвън”\n- Енергоинформационна свобода\n- Капанът на име “Цел”\nИзходът – Сърдечната чакра и Разумното Сърце –\n- Молитвата в информационните точки\n- За Придвижване към Състраданието\nДано четивото успее да изпълни предначертанието си и да ви бъде полезно\n« Последна редакция: Януари 16, 2008, 23:42:37 pm от H. »\nRe: За състоянието на планетата и какво можем да направим!\n« Отговор #1 -: Януари 04, 2007, 22:41:42 pm »\nЕх, за някои мъже извор на вдъхновение са нежните им половинки, а за този мъж-Хорус, се оказах аз laugh\nТоя свят верно се е извъртоперил тотално\nНeка да го прочета, че тогаз вече да го изкоментираме.\n« Отговор #2 -: Януари 05, 2007, 01:30:56 am »\nЛично аз не бих могъл да дам коментар на такъв труд, защото е многообхватен, всеобхватен, много ценна информация, много и точно на време.Те първа много ще говорим:)\n« Отговор #3 -: Януари 06, 2007, 08:44:43 am »\nХорус, още един път-поздравления за труда, който си вложил!\nИмам и един въпрос-защо смяташ, че символът на българският Аз е негативен?\n« Отговор #4 -: Януари 06, 2007, 14:22:07 pm »\nА къде съм го казал това. Не сме се разбрали нещо\n« Отговор #5 -: Януари 06, 2007, 15:47:14 pm »\nНа едно място споменаваш за българския Аз и останах с такова впечатление...а може и вече да ми се е спяло много...\n« Отговор #6 -: Януари 06, 2007, 15:49:57 pm »\nНе френд, няма такова нещо\n« Отговор #7 -: Януари 06, 2007, 19:42:43 pm »\nМисля че ставаше въпрос за българския герб , че той е негативен за държавата . А колкото до Аз-ът на българите , това май беше книгата в която Хорус е дал да направим справка за герба.Поправете ме ако греша ...\nБлагодаря за положения труд и за синтезирания материал . Показах го на майка ми и смятам , че се заинтересува\n« Последна редакция: Януари 06, 2007, 19:44:27 pm от justbboy »\n« Отговор #8 -: Януари 06, 2007, 19:55:03 pm »\nЦитат на: justbboy в Януари 06, 2007, 19:42:43 pm\nДа, точно така. Книгата я има и в електронен вариант. Просто са едно до друго и Mirotvorec затова се е объркал сигурно\nБлагодаря justbboy, дано го хареса\n« Отговор #9 -: Януари 06, 2007, 20:25:55 pm »\nНе, не грешиш Странно как съм възприел, че Хорус дава за пример Аз-а като някакъв сбъркан символ\nГрешката е моя, извинявай, Хорус!\n« Отговор #10 -: Януари 07, 2007, 16:26:52 pm »\nХорус... Тук имаше мнения за изчакване и опознаване на "противника". Смяташ ли, че Левски, Ботев, Раковски или кой да е от тези хора толкова е изчаквал и опознавал? Ако бяха правили така, сигурно още щяхме да тънем в робство. Но просто обстоятелствата са такива, че малцина само могат да се освободят психически от тези капани. И те няма да могат вместо другите, да извършат някакво освобождение. Защото гореспоменатите, не хора, ами личности, са правили вече това наготово и всички сме запознати с резулатата. Ако в хората се зацикли разбирането, че съществуват "избранници" които трябва да се нагърбват с проблемите на живота (които де факто дори не са създадени от тези които ги оправят), то представи си какво ще стане? Тези хора отчаяно се нуждаят от удар "под кръста" (от тяхна гледна точка), за да разберат, че Бог ни е поставил в едно положение, и не работа на едни да се нагърбват с проблемите на други. Отговорността трябва и ще бъде поета от всички. Ако това значи, да се мине през ада, така ще бъде. Планетата според всички има достатъчно сила да се справи и възроди отново. На наше ниво това и да протече като апокалипсис, то той е напълно заслужен и трябва да се преживее. Защото теорията - това е "лошо" да се прави, е много по-различна от практиката от полученият опит. Примирете се, тъй е направен човек, да разбира истината посредством илюзията. Трябва първо да си изживее илюзията, за да се наеме да живее и истината. К'во да правиш...\n« Отговор #11 -: Януари 08, 2007, 00:40:28 am »\nКакво точно е егрегор, егрегориална зона? Не е ли нещо свързано с хаос магия?\n« Отговор #12 -: Януари 08, 2007, 00:43:48 am »\nЦитат на: stiver в Януари 08, 2007, 00:40:28 am\nТука е огромната и подробна тема за егрегорите http://www.xnetbg.com/www/site/smf/index.php?topic=656.0\n« Отговор #13 -: Януари 08, 2007, 06:23:34 am »\nРеспект за труда.\nЗа съдържанието разбира се когато го прочета, осъзная и разбера.\nА следното препоръчвам на всички, дори да не четат.\nПреди да прочетете каквото и да било от тези страници,\nмоля, затворете прозореца, намерете тихо и приятно кътче, където да седнете, а после затворете очи и помислете сериозно за себе си,\nза своите възгледи и убеждения и мястото си в този свят.\n« Отговор #14 -: Януари 08, 2007, 17:40:17 pm »\nЦитат на: iti в Януари 07, 2007, 16:26:52 pm\nХорус... Тук имаше мнения за изчакване и опознаване на "противника".\nКъде? Прочете ли материала? Защото там няма нищо такова\nСмяташ ли, че Левски, Ботев, Раковски или кой да е от тези хора толкова е изчаквал и опознавал? Ако бяха правили така, сигурно още щяхме да тънем в робство. Но просто обстоятелствата са такива, че малцина само могат да се освободят психически от тези капани. И те няма да могат вместо другите, да извършат някакво освобождение. Защото гореспоменатите, не хора, ами личности, са правили вече това наготово и всички сме запознати с резулатата. Ако в хората се зацикли разбирането, че съществуват "избранници" които трябва да се нагърбват с проблемите на живота (които де факто дори не са създадени от тези които ги оправят), то представи си какво ще стане? Тези хора отчаяно се нуждаят от удар "под кръста" (от тяхна гледна точка), за да разберат, че Бог ни е поставил в едно положение, и не работа на едни да се нагърбват с проблемите на други. Отговорността трябва и ще бъде поета от всички. Ако това значи, да се мине през ада, така ще бъде. Планетата според всички има достатъчно сила да се справи и възроди отново. На наше ниво това и да протече като апокалипсис, то той е напълно заслужен и трябва да се преживее. Защото теорията - това е "лошо" да се прави, е много по-различна от практиката от полученият опит. Примирете се, тъй е направен човек, да разбира истината посредством илюзията. Трябва първо да си изживее илюзията, за да се наеме да живее и истината. К'во да правиш...\nЪъъъ, добреее?... Но в каква връзка всичко това, не ми е ясно Съжалявам ако изглеждам тъпо, но наистина не разбирам\n7696 Прегледи Януари 01, 2007, 00:54:20 am\n4466 Прегледи Февруари 07, 2007, 16:39:44 pm\n5695 Прегледи Януари 05, 2007, 02:12:22 am\n7580 Прегледи Февруари 25, 2007, 19:55:03 pm\n23605 Прегледи Май 28, 2009, 21:04:50 pm


"Хората тук са брутални": 11 от най-добрите шеги за Русия - Russia Beyond България\n"Хората тук са брутални": 11 от най-добрите шеги за Русия\nКолко московчани са нужни, за да сменят една електрическа крушка?\nЕМС (English Moscow Comedy) - комедийната сцена на англоезичните обитатели на руската столица - е жива, енергична програма, на която сега се представят импровизирани шоута, подкасти и седмични стендъп събития. Попаднахме на едно от събитията на ЕМС и подбрахме най-горещите (и най-смешните) изяви на тези комици, имигрирали в Москва.\n"Хората винаги ме питат: "Джон, защо Русия? Защо не Европа или Америка?" Е, да ви кажа честно, дойдох, защото прочетох статистика, че жените тук са много повече от мъжете, нещо като 40% на 60%, и си помислих: "Пич, това са доста добри цифри".\nИ така дойдох тук и в първия си ден отидох в метрото в 6 сутринта (нормално за нас африканците), с надеждата да срещна някакви рускини. Отидох там и не видях нищо друго, освен тълпи от бабушки, мъкнещи странни чанти с колелца. Не знам къде отиваха, но бяха толкова много, че изглеждаше сякаш има някаква конференция на бабушки в града. Просто си помислих "Мамка му, тези жени ли правят 60%?"\n- Джон Найт (Намибия)\n"Много е опасно, че името на основния супермаркет "Перекрёсток" е толкова подобно на "перестройка". Като кажеш на руснаците, че ти трябва перестройка, защото ти е свършила храната, те доста се смущават".\n- Кристиано Риджи (Италия)\n"В Италия съм нормален човек. Но в Русия съм италианец, което автоматично значи, че мога да пея, да готвя, да правя любов... Преди първия си урок по италиански мой ученик влезе, докато виках по телефона "Va fanculo! Va fanculo!" ("Върви на майната си!"). Обърнах се шокиран и започнах да се извинявам – тя ме погледна сякаш чета поезия и каза с широко отворени очи: "Не, моля, продължавайте! Толкова е красиво!".\n"Както навсякъде другаде, да бъдеш смешник в Русия не е леко. Когато кандидатствах за наемане на апартамент хазяйнът ме попита: "Комик – това сериозна професия ли е?". Отговорих: "Да, и последния път, когато пробвах, никой не се смя". Е, не получих този апартамент".\n- Игор Мондай (Хърватия)\n"Невъзможно е да откриеш любовта в Москва. Вярно е. Аз имам истинска московска връзка от разстояние: приятелката ми живее в Речной Вокзал, а аз живея в Новие Черемушки – това е разстояние от около 50 километра. Понякога си говорим по скайп. Питам я: "Ще дойдеш ли да ме видиш този уикенд?, а тя отговаря "Не, твърде скъпо е и вероятно ще ми трябва виза". Обещахме да не превишаваме три седмици, без да се виждаме, но не съм я виждал от около месец".\n- Денис Николин (Русия)\n"Отне ми известно време да свикна с руските извинения. В Италия нормалното извинение за закъснение е нещо, свързано с трафика, успиване или нещо такова. Веднъж ученик отмени час с мен, защото "грибы пошли" (гъбите дошли). Е, оказа се, че това не е някакъв евфемизъм. Бях безработен за около две седмици, защото всички ученици бяха на дачите си, за да берат гъби".\n"Преди няколко години направиха метрото многоезично, но не знам дали сте осъзнали – обявяват станциите на английски различно, в зависимост от това къде сте. Ако сте на центъра, например, ще кажат "Lubyanka Station" ("Станция "Лубянка"). Извън центъра обаче ще чуете "This is Konkovo" ("Това е "Конково"). Усещате ли разликата? "Lubyanka Station" – информация. "This is Konkovo" – предупреждение.\n"Във Великобритания имат странни шеги, майтапят се с неща, които нямаме в Русия: Мармейт, средна класа, избори – такива неща".\n"Хората тук са брутални, човече. Онзи ден си купих един картоф от магазина, а касиерът ме погледна сякаш "Това ли е всичко?". Тогава той вдигна картофа и извика на целия магазин: "Вижте всички, този човек си взима един картоф! Какъв загубеняк!"\nИска ми се историята да приключваше тук. Той после се наведе към мен и ми каза: "Сериозно, приятел, сам ли си? Дъщеря ми е прекрасно узбекско момиче, тя си търси съпруг и ти си неин тип". Не прие възражения и я повика. Трябваше да седя там търпеливо, докато дъщеря му не ми се представи. Опитах се да отхвърля учтиво офертата, на което той ми каза: "Добре тогава, наслаждавай се на картофа си, самотнико". Плаках през целия път до вкъщо".\n"Опитвах се да си пея във фитнеса, когато жената зад бюрото ме попита за моето "отчество", което е като средно име, взето от името на баща ти (презиме). Казах ѝ, че нямам такова, а тя ме погледна жално и каза: "Ох, бедничкият!"\n"Хората казват, че Москва е станала по-безопасна, но не съм сигурен. Мога да отида до някого на Червения площад, да му посоча Мавзолея и да му кажа: "Хей, искаш ли да видиш тяло на мъртвец?"\n"Скъпи Леонид Илич": разберете още какви вицове са разказвали за лидера на СССР Брежнев!


Смяна на подов сифон или подмяна на подов сифон се налага при увреждане на самият сифон. Увреждането на сифона може да се дължи на използване на химични препарати за отпушване на пробиване поради корозия, увреждане от механичен удар или неправилно монтиран сифон. Без значение от начина на увреждане при теч от сифон се налага и смяна на сифона.\nПодмяна на подов сифон, ремонт на подов сифон\nПри подмяна на подов сифон се налага отваряне на хидроизолацията около сифона, демонтаж на плочки, замазка или мозайка около сифона. За да извършите подмяна на подов сифон се налага къртене. При самото къртене трябва да се работи внимателно за да се запази канала към сифона и останалата част на настилката и хидроизолацията. За целта преди да започнем с къртене около сифона се извършва очертаване и зарязване на повърхнината без значение дали са плочки или нещо друго. След като достигнем до самият подов сифон и PVC тръбата трябва внимателно да отделим сифона от тръбата.\nПри подмяна на подов сифон задължително се залепва с PVC лепило сифона към тръбата за мръсния канал. Освен че сме го залепили винаги е добре да направим и водна проба на сифона за теч и наклона.\nНивото на сифона трябва да се спази за да може възстановяването да е точно и да не се променя наклона на плочките и повърхността от където ще се промени и отичането, в резултата на което може да започне събиране на вода около подов сифон.\nСмяна на подов сифон за баня\nЕдва след като сте сменили и тествали сифона за теч започва възстановяването на повърхността около подовият сифон. Подовият сифон може да е линеен или точков и с различна форма – правоъгълен, кръгъл или квадратен. Плочката трябва да се изреже много внимателно и точно.\nНие препоръчваме при подмяна на подов сифон да се използват качествени сифони от наложили се производители на сифони, понеже в противен случай може да се наложи да смените сифона няколко пъти преди да ремонтирате банята.\nИзвършваме подмяна на подов сифон, лепне на плочки, ремонт на баня, ремонт на водопровод и канализация, откриване на течове с камера без къртене и отстраняване на течове.\nЦена за подмяна на подов сифон от 160 лв до 380 лв в зависимост от вида на сифона, мястото на сифона в на пода и начина му на полагане.\nОткриване на скрит теч от подов сифон на баня на съсед с камера. Диагностика на скрити течове без къртене.


Без достойно субсидирана наука България няма шанс за напредък – Барикада\n„Българската наука е в състояние, когато не може да се възпроизвежда. Младите хора, желаещи да се занимават с научна дейност, напускат страната и допринасят за развитието на други страни. Ние все повече се превръщаме в една полуграмотна нация, а такива нации нямат бъдеще в този технологичен век”. Това предупреждение отправя в свое послание до народните представители партия Българската левица.\nВ текста се подчертава, че заради спадането на научното и технологичното ниво у нас липсват и чуждестранни инвестиции в областите с висока принадена стойност. Настоява се за промяна в принципите на субсидиране на училищата, университетите и БАН и за приемане на нов закон за развитие на академичния състав.\nПрипомня се сривът на българската наука в последните десетилетия и довеждането до финансов колапс на БАН. В посланието е посочено: „Държавната субсидия за БАН не предоставя никакви средства за научни изследвания, тя не осигурява напълно дори мизерните заплати на учените. В момента младите учени получават заплати, равни на минималните за страната, професорите – около 750 лв. при средна заплата за страната над 1000 лв. Докато за последните 10 години средната средната заплата за страната се е удвоила, то в БАН основните заплати почти не са мръднали. Очевидно и до днес са живи повелите на министър Дянков, чиято цел беше да закрие БАН: „Оставете ги без пари и те сами ще се закрият“.”\nОбръща се внимание и на плачевния резултат от променения начин на субсидиране на университетите, довел до драматично свиване на научно-изследователска дейност: „Основното финансиране се определя не от научните резултати, не и от качеството на преподаване, а от броя налични студенти. Това естествено води до стремеж за запазване на студентите на всяка цена и до снижаване на изискванията към тях. Държавата сякаш иска университетите не да създават образовани хора, а хора с дипломи. Системата започна да произвежда полуграмотни висшисти, които от своя страна, навлизайки в началното и средното образование, ще започнат (и вече започнаха) да произвеждат полуграмотни гимназисти”.\nПодчертан е фактът, че в училищата също е въведен порочният принцип „Парите следват ученика“, в резултат на който „основната цел е запазването на учениците, които преминават от клас в клас, дори ако цяла година не отворят учебник”.\nИзтъкнат е още един фактор за тревожното състояние на българската наука: „Законът за развитието на академичния състав, с ликвидирането на елементарни наукометрични изисквания за издигане на преподавателските и научни кадри, предостави всичко в ръцете на административните ръководители и още веднъж демотивира научните усилия на хората”.\nОтправяйки апела си за достойно субсидиране на БАН и на научно-изследователската дейност в университетите, Българската левица настоява: „Ако искаме да се измъкнем от тази спирала, водеща към все по голяма деинтелектуализация на страната и като резултат към все по-необратимо изоставане от богатите страни, трябва да съсредоточим усилия към възстановяване на научния ни потенциал”. Подчертано е, че „съветите да се разчита на европейско финансиране издават пълна неосведоменост”, защото „парите по европейските програми са основно за инфраструктура, като се предполага, че възнагражденията на учените са осигурени от национално финансиране”.\nВ посланието се настоява: „Наука без учени не може да се прави. Трябва да се приеме нов закон за развитие на академичния състав, трябва да се променят принципите на субсидиране на училищата и университетите. Трябва да се положат сериозни усилия за спасяване на науката в България”.\nЕтикети: БАН Българската левица наука научно-изследователска дейност образование субсидия университети


Мислите определят живота ни\n- Отче, къде е причината човек да бъде гнуслив? - Ти от какво се гнусиш? - От всичко. - Тогава всичко ще се стоварва на твоята глава! И червейчетата в плодовете, и косми в хляба и яденето и т. н.\nЧовекът е изменчиво същество. Понякога лукавите помисли са от изкусителя, но понякога самият човек мисли лукаво…\nДоколкото съм разбрал, някои хора приличат на пчелата, а други – на мухата…\nЧрез молитвата човек може да победи помислите. Вторият способ е презрението, което е най-сигурното и безопасно средство, което ни коства и най-малко разходи!…\nСряда, 3 Юни 2015\n– Отче, когато трябва да уредя някой проблем, се тревожа и не мога да заспя…\nОснова на всичко е добрият помисъл. Той въздига човека, променя го към добро. Човек трябва да стигне до там всичко да вижда чисто. Това ни е казал Христос: „Не съдете по външност, а съдете с праведен съд“…\nАко не мислим за света, то той няма с какво да ти въздейства. Ако ти си свободен от помисли, то ти си свободен от света и от греха. Ключът към духовния живот е да имаш добри помисли за всичко, да виждаш всички добри. И това е много просто! Искаш ли да виждаш светът прекрасен и добър? – Не бъди зависим от него в нищо…\nАвтор: иеромонах Венедикт\nГрехът външно може да изглежда прост факт, каквато е пътната катастрофа или някое друго събитие. За да стане, обаче, това факт, са го предшествали някои процеси. Например, за да се извърши едно убийство, през човешкия ум са минали хиляди мисли и планове. Докато човек стигне до извършване на убийство, умът му е станал цял генерален щаб…


Централният защитник на Левски Живко Атанасов говори пред "Дарик" преди гостуването на "сините" на Ботев (Пловдив) в събота от 21:00ч. Бранителят сподели, че тимът е напълно готов и е тренирал доста добре тази седмица и се надява в края на мача столичани да са крайният победител.\nБеше доста приповдигнато настроението в последните дни в Левски след победата над ЦСКА 1948. Има ли възможност еуфорията да ви подхлъзне, или не?\n- Ние сме концентрирани, професионалисти сме. Тренираме добре и сме здраво стъпили на земята, защото все пак една победа може да повдигне духа и настроението, но това не означава, че трябва да се отпускаме и да се оставим на емоциите да вземат връх. Трябва да работим здраво и да гоним всяка следваща победа.\nДоста хубави думи се изговориха и изписаха за Левски в последно време. Най-вече заради политиката да се налагат повече българи, повече юноши на клуба, играчи, които са излезли от академията и сега се връщат. Създаде ли се необходимият колектив от тази гледна точка?\n- Ние с всяка изминала седмица се чувстваме все по-добре заедно. Идват почти всяка седмица нови хора, които са минали през клуба и знаят какво е Левски. Това според мен е доста положително и е по-добрият вариант, отколкото да идват чужденци, които за първи път чуват отбора или нещо подобно. С всяка изминала седмица ние се чувстваме по-добре. Много се радвам, че и двамата братя Цоневи се прибраха и са в отбора, както и аз, и Стивън. Мисля, че ни се получават нещата. Все пак играхме навън, прибрахме се и можем да споделим опита си и да помогнем на отбора да върви напред.\nОчертава се доста сериозна италинаска връзка в отбора. Ти игра в Италия, Ради Цонев от там дойде, Валери Божинов пък има изключителна дълга история в Калчото. Това съвпадение плюс ли е?\n- До голяма степен е плюс, да. Италианският футбол е известен със своята тактическа дисциплина, което помага и на нас да бъдем по-концентрирани и по-дисциплинирани на терена. Аз съм защитник, Ради е халф, Валери е нападател - във всяка една зона можем да трансформираме този опит, който имаме от Италия. Интересно е, говорим си понякога на италиански в съблекалнята, забавляваме се.\nПрави впечатление от това, което съм гледал на тренировки на "Герена", че ти вече си един от най-опитните в отбора – и като възраст и като мачове. Имаш лидерски качества поне според мен, така изглежда отстрани. Усещаш ли го и ти по този начин в отбора в момента?\n- Благодаря, щом така го виждаш и усещаш. Но аз искам да помагам на моите колеги, да дам съвет, да се скарам, когато трябва, но лидерите се показват на терена не на думи.\nБотев Пд има проблеми в момента от финансово естество, организационни също, но пък винаги се играе трудно на техния стадион. Как мислиш ти? Какво се случва при съперника вълнува ли те изобщо?\n- Точно това ме притеснява. Един ранен съперник е доста по опасен. Не знаеш какво можеш да очакваш от такъв противник. Ние, разбира се, сме в абсолютно същата позиция, даже от няколко месеца сме така, а при тях е още прясно. Аз се надявам да покажем това, което показахме, че можем да играем и да правим срещу ЦСКА 1948. Да играем по същия начин, със същото отношоние, ако играем така не мисля, че трябва да се оглеждаме в състава на Ботев или в клуба им. Мен ме интересува това, което се случва в моя отбор.\nВ Левски тренират, играят много млади български момчета. От юношите на клуба някой впечатлява ли те по-специално?\n- Доста от момчетата показват качества, които след години биха ги извели до високо ниво. Има доста върху какво да работят. Най-вече Марин Петков ми прави впечатление, той 17-годишен, но съм доста впечатлен от него. За другите какво да кажа, всичките момчета се стараят, влагат се, имат добро отношение, професионалисти са, всеки ден надграждат и се надявам, че ще имат светло бъдеще.\n26 сеп | 07:54\n25 сеп | 23:03\n25 сеп | 15:09\n24 сеп | 18:13\n24 сеп | 17:00\n23 сеп | 16:13\n21 сеп | 15:25


Комплект спално бельо с олекотена завивка - Capuccino\nНачало » Разпродажба » Спални комплекти » Комплект спално бельо с олекотена завивка - Capuccino\nКомплект спално бельо с олекотена завивка - Capuccino\nКод на артикула: 101500006RL\n--- Изберете --- Единично легло Персон и половина (+6,00лв.) Малка спалня (+17,00лв.) Макси спалня (+24,00лв.) Макси спалня с 2 завивки (+64,00лв.)\n--- Изберете --- Лятна - 150 гр.м2 Зимна - 300 гр.м2 (+4,00лв.) Дебела зимна - 450 гр.м2 (+10,00лв.)\nБленувате ли за здрав и спокоен сън през цялата нощ? Направете лягането вечер в приятно усещане с новите спални чаршафи в топли кафяви цветове.\nВ комплекта е налична и олекотена спална завивка Капучино за непробудни топли нощи.\nИзработен от качествен 100% памук - Ранфорс\nЗапазва цветовете при пране\nМеко и приятно усещане на материята\nЗдравина на памучните нишки във времето\n1. Спално бельо за Единично легло\nЧаршаф долен: 130х240 см.\n2. Спално бельо за легло Персон и половина\nЧаршаф долен: 150х240 см.\n3. Спално бельо за Малка спалня\nЧаршаф долен: 200х240 см.\n4. Спално бельо за Голяма спалня\nЧаршаф долен: 220х240 см.\n5. Спално бельо с 2 плика за Голяма спалня\nРазгледайте всички предложения за спалнята онлайн на нашия сайт. В секцията "За дома" ще намерите спални комплекти от ранфорс, сатен, сатениран памук, възглавници, олекотени одеяла, завивки от пух, халати и кърпи.\nЕтикети: Комплект спално бельо с олекотена завивка Capuccino, бебешки чаршафи, чаршафи с ластик, чаршафи сатен,\nКомплект спално бельо с олекотена завивка - Блян\nКомплект спално бельо с олекотена завивка - Paris\nКомплект спално бельо с олекотена завивка Tiara


СЕГА - Най-сигурната инвестиция са държавните ценни книжа\nДомакинствата, които успяват да спестяват, са изправени пред сериозния и сравнително труден избор къде да вложат парите си, за да реализират някакъв допълнителен доход. Вероятно все още има и недоверчиви, и консервативни нашенци, които държат авоарите си под дюшеци, в буркани или на други потайни според представите им места у дома с надеждата, че така никой не може да ги отнеме с измама. Специалисти обаче казват, че\nтова е най-неразумният начин да се спестява\nЗащото парите така са извън стопанския оборот, губят ежедневно от реалната си стойност заради инфлацията и на практика не носят никакъв доход на притежателите си. Т.е. спестяването не е ефективно, а заедно с това постоянно се обезценява и съществува рискът от загуби поради кражби, пожар и други непредвидими обстоятелства.\nСъществуват няколко далеч по-печеливши и същевременно с това разумни възможности спастрените настрана пари да бъдат инвестирани с потенциала не само да не бъдат загубени, но да дори да бъдат умножени като капитал, който може да се превърне в потребление в бъдеще.\nНай-лесният и популярен начин е\nспестените пари да се дадат на влог в банка\nСтатистиката показва, че от депозитите на граждани у нас 88% от левовите и близо 45% от валутните влогове са до 10 000 лв. Заради засилената конкуренция между банките условията, при които може да стане това, са твърде разнообразни. Парите могат да се дадат на депозит за различен срок, в различни валути и при различни лихви. Експертите предупреждават, че е добре, когато изберат периода за депозита си и валутата, в която да държат сумите, хората да искат от банковите служители да им пресметнат ефективната или реална лихва, която ще получат за тях през съответния период. При депозитите основният риск произтича от това, дали лихвата няма да се окаже недостатъчна, за да елиминира инфлацията за съответния период. Другото важно решение е в каква валута да се държат парите. В настоящия момент редица финансисти препоръчват да се спестява в левове или евро, а не в долари. Според тях хората, които все още имат депозити в долари, е добре да изчакат момента, в който щатската валута ще се засили и едва тогава да ги обърнат в левове или валута. Експертите съветват хората да не спекулират и да не държат прекалено много пари в долари. По-добре би било поне половината от техните авоари да бъдат в левове и евро.\nСпестяванията могат да се вложат успешно и в имоти -\nапартаменти, земеделски земи и др. Особеното при покупката на реални активи е, че в този случай капиталът се "замразява" за по-дълъг период от време и по-трудно може да бъде продаден наново с печалба или просто за да се освободят вложените средства. При инвестиция от този тип е добре да се прецени какви са възможностите имотът да бъде експлоатиран, така че да донесе допълнителни доходи на собственика си. Т.е. разумният подход изисква да се сравнят цената, която ще се плати за жилището или нивата, и наемът или рентата, която могат да се получат насреща.\nДруга възможност е\nда се инвестира в покупката на ценни книжа\nПо принцип техният пазар е по-високо ликвиден от този на реалните активи, затова по-лесно могат да бъдат обърнати пак в пари.\nДо 50-60% може да стигне печалбата от инвестиции в акции на борсата. "Покупката на книжа от предложени за приватизация дружества са най-изгодното капиталовложение в средносрочен план", каза за в. "Сега" Николай Мартинов от финансова къща "Карол". Според повечето посредници държавата продава акциите евтино, което е добре дошло за инвеститорите. За разлика от инвестициите в ДЦК, влогове и дори имоти, доходността на акциите не се влияе от инфлацията. Например, при листването на борсата на миноритарен пакет от "Булгартабак холдинг" една акция е струвала 19 лв. Сега тя струва над 31 лв. Ако дружеството има потенциал, в следващите 2-3 г. акциите ще поскъпнат, твърдят експерти. Трудно е неспециалист да прецени акции от кое дружество да си купи, затова се препоръчва консултация с професионален посредник.\nНа фондовата борса могат да се купят акции от частни фирми, акции от държавни компании, държавни ценни книжа, корпоративни облигации, непарични платежни инструменти. Очаква се скоро да бъдат пуснати и общински облигации. За да се купят книжа, дружеството, което ви интересува, трябва да е публично и да се търгува на "Българска фондова борса" - София.\nНеобходимо е да се сключи договор с брокер\nМожете да му възложите еднократна сделка с избрано от вас дружество или книжа. Ако решите да инвестирате 1000 лева в акции от БТК, вашият брокер ще получи комисиона 1% от сделката.\nВторият вариант за посредничество е да се сключи договор за доверително управление с инвестиционната компания, която от ваше име ще управлява парите ви. Ако парите се оставят на доверително управление, комисионата за посредника е 25% от положителния резултат. Трябва да се предвиди и такса за самата фондова борса, но това е ангажимент на посредника.\nПосредниците не могат да гарантират доходност на своите клиенти. Няма никаква гаранция, че акциите ще поскъпнат, което прави борсовата търговия рискована. Необходимо е човек да следи внимателно новините около финансовото състояние на дружествата и техния мениджмънт, съветват експерти.\nАко ще играете на борсата, по-добре е да отделите дългосрочно сума над 500 лв. 9 от 10 души, които са инвестирали в акции в краткосрочен период, са загубили, категорични са посредници. Тази година се очаква нови компании да се появят на борсата.\nНай-скъпи са акциите на фирмите,\nучастващи във формирането на борсовия индекс СОФИКС - "Слънчев бряг", "Златни пясъци", "Албена", "Петрол", "ЛУКойл Нефтохим", "Софарма", "Биовет", "Неохим", ТБ "Централна кооперативна банка", "Оргахим", ДЗИ, "Булгартабак холдинг" и "Благоевград БТ".\nЕдин от най-разпространените в света начини за инвестиране в ценни книжа е чрез така наречените взаимни фондове - специализирани финансови институции, които управляват ефективно средствата на клиентите си като ги инвестират в различни видове ценни книжа. Булбанк първа почна да предлага на клиентите си да инвестират в един от водещите световни взаимни фондове - "Фондове Пайъниър". Клиентът купува ценни книжа на фонда- единици, които във всеки един момент фондът има задължението да изкупи обратно. Инвеститорът печели от качването на цената на тези единици. Инвестициите са дългосрочни (над 1 година) и клиентите не трябва да очакват бързи спекулативни печалби. С най-малък риск са инвестициите\nв краткосрочни държавни и корпоративни облигации, но от тях се печели относително малко. Най-изгодно е инвестирането в акции, но там рискът е значително по-висок и съответно загубите биха могли да бъдат големи. Затова най-сигурно е да се разпределят инвестициите в различни под-фондове. Трябва да се вземе предвид и влиянието на валутните курсове.\nНай-доброто решение е, ако човек има долари, да ги инвестира в американската икономика. Ако има евро - да си купи ценни книжа от европейски емитенти в евро, съветват посредниците.\nЗа най-нискорискова се смята инвестицията в държавни ценни книжа. Защото те имат добре развит пазар и се гарантират от държавата, т.е. приема се, че в масовия случай не съществува риск да не бъдат изплатени. Освен това обичайно те носят по-висока доходност от тази по банковите депозити.\nЛевовите ДЦК са със стъпаловидно нарастващи лихвени купони - от 5% до 7.5%, които се плащат на всеки шест месеца от датата на емисията. Няма ограничение за максималния размер книжа, които може да закупи едно лице. Минималният размер е 50 лв. Книжата се изкупуват обратно преди падежа по цени и в срокове, определени от министерството.\nТази година финансовото министерство възнамерява да пусне ДЦК за граждани, като редува тригодишни книжа в лева с петгодишни в евро.\nДЦК в евро носят доход под формата на фиксирана лихва от 4% до 6%. По-различното при тези емисии е, че обратното им изкупуване се извършва само на датите за лихвени плащания по цена, равна на номиналната им стойност. При тях също няма ограничение за максимална покупка, а минималната е 10 евро. Първата емисия на ДЦК в евро вече е пусната в продажба и се предлага до 2 март. Книжата могат да се купят в БНБ, Булбанк, Пощенска банка, ОББ, Биохим, Експресбанк, СИБанк, Евробанк, инвестиционните посредници Елана трейдинг и Еврофинанс. При някои емисии лихвите растат на всеки шест месеца на принципа "колкото по-дълго спестяваш, толкова повече вземаш". Гражданите могат да продават обратно на министерството притежаваните ДЦК на датите за лихвени плащания на цена по номинал. До края на годината министерството ще пусне още пет подобни емисии, които ще се продават през април, юни, август, септември и ноември.\nСпестяванията могат да се вложат и в злато и бижута\nот благородни метали и скъпоценни камъни. Проблемът тук е, че по-трудно може да се прогнозира как ще се движи цената им в бъдеще, а оттам да се прецени дали това инвестиционно решение ще донесе печалба или загуба. Освен това скъпоценностите по-трудно могат да се продадат и да се обърнат в налични пари при нужда.\nТърговците съветват да се внимава при избора на благородния метал, тъй като не всичкото злато на родния пазар е качествено. То е внос предимно от Гърция и Турция. В някои магазини може да се намери и злато родно производство, което е за предпочитане, твърдят специалисти. На повечето места грам от благородния метал се продава между 19 и 21 лв. Ако решите да се пазарите или купите повече, могат да ви направят отстъпка и цената на грам да падне до 18 лв. В реномираните магазини в центъра на София златото върви по 21-22 лв. за грам. В много магазини злато се изкупува. Само че цените са значително по-ниски - грам 14-каратово злато върви по 8-9 лв., а 18-каратовото е по 11 лв. Средната цена, на която се изкупува благородният метал, най-вече под формата на бижута, е 10 лв.\nЗадължително е при покупката да се поиска етикет и касов бон, с които после можете да рекламирате стоката, ако откриете нередности. "Грамажът също трябва да се следи внимателно и да се опише на бележката", предупреждават продавачи.\nРискове крие и влагането на парите в покупка на картини, пластики и други произведения на изкуството или предмети с антикварна стойност. На първо място пазар на изкуство в България почти няма. Цените се определят предимно от 200-300 души, които се занимават с тази дейност. Забраната за износ пречи произведенията на изкуството да се продават и купуват на реални цени, твърдят запознати. Но и картините не носят доход под формата на дивидент или лихва, а и трудно може да се прогнозира дали чрез тях ще се съхрани и дори увеличи стойността на спестените пари във времето.\nСвободни парични средства могат да се вложат и във фондове за допълнително доброволно осигуряване и в застраховки. Продуктите от този тип са вид дългосрочна инвестиция.\nТекст към таблицата При Банка "Биохим" лихвените проценти за USD и EUR варират в зависимост от депозираната сума - от 150 до 2000, от 2000 до 30 000 и от 30 000 до 100 000. Над 100 000 лихвените проценти се определят по договаряне.\nПри "Райфайзенбанк" годишният лихвен процент е различен в зависимост от размера на депозита. За USD лихвата е различна за суми между 250 и 50 000, и 50 000-250 000. За суми над 250 000 размерът на лихвения процент е предмет на договаряне от страна на банката и клиента. За влог в EUR лихвата е различна за суми между 250 и 5000, 5000 - 10 000, 10 000 - 20 000 и 20 000 - 50 000. За суми над 50 000 лихвата се определя по договаряне между банката и клиента. За депозит в BGN от значение е дали сумата е от 500 до 10 000, от 10 000 до 50 000 или от 50 000 до 100 000.\nВ ОББ за срочен депозит в USD или EUR лихвата се определя от размера на сумата. При USD тя е или между 500 и 50 000, или от 50 000 до 100 000. За суми над 100 000 лихвеният процент се определя по договаряне. За депозит в EUR, ако сумата е от 500 до 25 000, лихвата е по-ниска, а ако размерът на депозита е между 25 000 и 50 000 - по-висока. За суми над 50 000 лихвеният процент е по споразумение.\nПри Банка ДСК лихвата се определя според размера на сумата. За срочен депозит в левове до 50 лв. лихвата е 1% независимо от срочността. За суми между 50 лв. и 10 000 лв. може да се види в таблицата, а за суми над 10 000 лв. е по договаряне с надбавка до 0.5% към лихвения процент, отбелязан в таблицата. За депозити в USD и EUR сумата е или между 100 и 10 000, или между 10 000 и 50 000. За суми над 50 000 тя е по договаряне с надбавка до 0.3% към лихвения процент, отразен в таблицата.\nПри Българска пощенска банка лихвените проценти са различни в зависимост от депозираната сума. За срочен влог в BGN, USD или EUR тя е от 100 до 10 000 и над 10 000.\nВ ING Bank лихвите варират в зависимост от сумата. При влоговете в BGN, USD или EUR тя е от 1000 до 4999, от 5000 до 9999 и над 10 000. За клиенти на банката, които не ползват персонален пакет услуги, лихвените проценти са валидни само за суми над 5000 лв. и 2500 USD или EUR.\nЦени на земеделска земя (2003 г.)\nОбласт Средна цена (лв./кв.м)\nСт. Загора 263\nОбщо за страната 143\nСредни пазарни цени на жилища (декември 2003 г.)\nОбластен център Цена(лв./кв. м)\nВелико Търново 374,7\nСтара Загора 360,7\nДанните се отнасят за апартаменти в областните центрове\nИнвестицията в благородни метали и изделия от тях зависи от международната пазарна конюнктура. В момента златото има рекордни цени по света, но по магазините у нас се изкупува твърде евтино.\nАко сте решили да инвестирате в имот, внимателно проучете мястото, средната цена на парцела и на строителството и на какъв доход можете да разчитате.\n08 Февруари 2004 09:21\nНикога не бих си вложил парите в банките, които изброявате в края на статията. Лихвата, която те предлагат е мизерна. И изобщо има ли нужда от такава статия "средностатистическия" българин?!.


Мюсюлманите виждат конспирация\nВ мюсюлманския свят САЩ се люшка между лъскавите PR кампании и бързите отговори на Бин Ладеновите видео записи.\nОт кореспондента на The Christian Science Monitor в Аман /Йордания/ Уорън Ричи.\nУсилията на Съединените щати да привлекат на своя страна обществените маси от арабския и мюсюлманския свят в битката срещу международния тероризъм се блъскат в каменна стена.\nВъпреки, че повечето хора в САЩ смятат, че Осама Бин Ладен е главният организатор на атаките от 11 септември, публичното мнение из целия арабски и ислямски свят се движи в напълно различна посока. Повечето мюсюлмани се интересуват от алтернативни теории, които в една или друга степен включват и доминиращата - че атаките са извършени от израелските тайни служби "Мосад".\nПодобен широко разпространен скептицизъм към възможността Бин Ладен да е замесен в терористичните актове е явно доказателство, че Америка губи така наречената PR война. Затова Съединените щати и техните Западни съюзници се опитват да използват най-изтънчени методи, за да неутрализират героизма на Бин Ладен, пуснал корени в мюсюлманската душа. След последното му изявление в ефира на сателитната телевизия Ал Джазира, в което той обвини САЩ, че водят война срещу Исляма и нарече арабските лидери "неверници", за това че поддържат Обединените нации, един бивш американски дипломат побърза се посвети на подобни ефирни изяви и наблюдаван от 35 милиона души оповести американското опровержение, защитавайки арабските лидери като безукорни.\nНо докато аплодираме усилията на Запада, експерти от Близкия Изток казват, че мюсюлманите предпочитат една значителна промяна в американската политика /към Израел, Ирак и Афганистан/ пред енергичния интелектуален дебат.\nСъщевременно теориите за конспирациите се множат дори сред висшите правителствени служители на арабските партньори в анти-терористката коалиция. "Нивото, до което стигат тези теории ви кара почти да се развикате", каза западен дипломат работещ в Аман, минути след като бе изслушал една лекция от висш йордански служител за "очевидната" роля на Мосад.\nПри посещение във Великобритания преди месец стана ясно, че сирийският министър на сигурността Мустафа Тлас, заедно с група арабски учени, споделя същото мнение.\nТези подозрителни становища и теории не са нещо ново в Средния Изток. Там Мосад се възприема като злата сила, криеща се зад почти всички необясними събития. В случая с Бин Ладен това становище се потвърждава отново и се засилва, въпреки опитите на президента Буш да превърне световната симпатия към петте хиляди невинни жертви на септемврийските атаки в съгласувана международна кампания срещу тероризма. Липсата на директни свидетелства, потвърждаващи участието на Бин Ладен, в комбинация с това, което много араби наричат американска прибързаност в оценката, се превръща в източник на порой от невероятни теории.\nСред теориите, които преобладават във вестникарските статии на мюсюлманската преса в Йордания, Сирия, Египет, Лондон, Западния бряг и из целия арабски свят са:\n- атаките са работа на "големият еврейски, ционистичен заговор, който контролира световната икономика, медии и политика"\n- Буш заповядва похищението на самолетите и атаките, за да усили влиянието и позициите си във Вашингтон и да изтрие споменът от изборния спор във Флорида.\n- японците са подготвили терористичния акт като възмездие за американската ядрена атака през 1945 година в Хирошима и Нагасаки.\n- членове на американско военизирано движение стоят зад атаките, които са отговор на екзекуцията на атентаторът от Окълхома Сити Тимоти Мак Вейг.\n- Китай и Русия са организатори на атаките, за да се противопоставят на усилията на САЩ да изгради защитен щит от ракетна заплаха.\nВ страни където потокът от новини и информация се контролира от управляващите правителства е неизбежно разпространението на теории за конспирации. За да компенсират липсата на нецензурирана информация, анализаторите там се опитват да забележат истината, четейки между редовете. Най-честият въпрос, който служи за отправна точка към предполагаемата истина е: "Кой има полза?"\n"Липсата на информация и неискреността подхранват конспиративните теории, защото хората в такава среда са принудени да използват своя собствен ум, за да установят какво е останало скрито" казва Джон Андерсън, антрополог в Католическия университет във Вашингтон "Има сериозен неуспех в публичната дипломация, която подхранва генерирането на конспиративни теории."\nЗа да се противопостави на тази информационна липса на ответна връзка, администрацията на Буш нае частни експерти по връзки с обществеността, които да водят медийните кампании в Средния Изток. Но експертите там са скептични. "Да правиш това само с езика на рекламата не е достатъчно - казва мистър Хъдсън от университета в Джорджтаун - Главно средство в рекламата е посланието, нали? Но сега се оказва, че Западът няма какво да каже. Няма адекватно послание"\nМного мюсюлмани виждат американската политика в региона не като усилие за налагане на траен мир, а като война срещу Исляма и осигуряване на безопасност за Израел. В една своя реч преди време Буш използва думата "кръстоносен поход" и много мюсюлмани все още експлоатират това като доказателство за истинските намерения на САЩ спрямо Исляма. На улично ниво има почти тотално недоверие към целите и политиката на американското правителство. Най-разпространената теория, циркулираща сред населението, е погрешната представа, че юдео-американци са предупредили евреите, работещи в Световния търговски център, да не ходят на работа в сутринта на атаките.\n"Защо медиите не наблегнат на факта, че 4 хиляди евреи не са отишли на работа на 11 септември?" пита Лина, палестинска студентка, която учи в Аман, а двамата й другари, застанали встрани от нея, кимат с глава в съгласие.\n"Израелците са единствените, които печелят от това" казва Самер, работник в магазин за дрехи.\nСъгласно тази представа израелските тайни служби Мосад са организирали септемврийските атентати, за да стимулират САЩ към нещо, което ще стане обединена американо-израелска военна операция срещу Исляма, като американската мишена е Бин Ладен в Афганистан, а израелската - ислямските въоръжени сили в Палестина. Другата линия на разсъждение сред мюсюлманите е, че Бин Ладен няма възможност да извърши подобен терористичен акт, след като стои скрит в пещерното си скривалище.\n"Бин Ладен беше свързан с тези атаки - казва Махмуд, студент от Саудитска Арабия - но няма свидетелства за неговото участие"\nЗа сега броят на косвените свидетелства за участието на Ал Кайда в атентатите през септември растат, но следователите все още не са открили директни връзки водещи към Бин Ладен. Дори и да бъдат открити, някои араби казват че вече е късно. "Ние сме сигурни, че Осама Бин Ладен не е извършил атаките, дори и да бъдат намерени някакви свидетелства, доказващи обратното" казва Ахмад, работник в ресторант.\nНиза, очен лекар в Аман, се съгласява: "Ако няма директни доказателства, това означава, че Бин Ладен не е замесен. Но Америка не се интересува от това"- казва тя.


Министър Николай Петров се срещна с представители на Българска стопанска камара и Сдружение на общинските болници в България\nДнес министърът на здравеопазването проф. Николай Петров се срещна с изпълнителния председател на Българска стопанска камара (БСК) г-н Божидар Данев и с председателя на Управителния съвет на Сдружението на общинските болници в България (СОББ) д-р Неделчо Тотев.\nПрофесор Петров акцентира върху възможностите за по-добро проследяване на разходваните средства като подчерта, че чрез въвеждането на електронната карта ще може да се проследи как и къде точно е лекуван пациентът и как и къде са получени парите за него.\nКато началник на ВМА, въведох практиката какъвто и договор да се сключва, независимо от това дали е добър, винаги да има включена клауза, че може да бъде прекратен предсрочно и от двете страни. Това дисциплинира всички доставчици на услуги, посочи още министър Петров.